**EELNÕU**

27.06.2022

MÄÄRUS

xx.xx.2022 nr…

**Vabariigi Valitsuse määruste muutmine**

**seoses eriotstarbelise diislikütuse ostuõiguse rakendamisega**

Määrus kehtestatakse Euroopa Liidu ühise põllumajanduspoliitika rakendamise seaduse § 98 lõike 2 ja maksukorralduse seaduse § 17 lõike 1 alusel.

**§ 1. Vabariigi Valitsuse 6. veebruari 2015. a määruse nr 14 „Põllumajandustoetuste ja põllumassiivide registri põhimäärus“ muutmine**

Vabariigi Valitsuse 6. veebruari 2015. a määrust nr 14 „Põllumajandustoetuste ja põllumassiivide registri põhimäärus“ muudetakse järgmiselt:

**1)** paragrahvi 1 lõiget 2 täiendatakse pärast sõnu „kalandusturu korraldamise abinõude rakendamiseks“ tekstiosaga „, eriotstarbelise diislikütuse ostuõiguse kasutamiseks“;

**2)** paragrahvis 4 asendatakse sõnad „ning kalandusturu korraldamise seaduses“ tekstiosaga „, kalandusturu korraldamise seaduses ning vedelkütuse erimärgistamise seaduses“;

**3)** määrust täiendatakse §-ga 71 järgmises sõnastuses:

„**§ 71. Eriotstarbelise diislikütuse ostuõigusega seotud andmed**

Eriotstarbelise diislikütuse ostuõiguse kohta kantakse registrisse järgmised andmed:

1) ostuõiguse taotleja ja saaja nimi ning registrikood, andmed füüsilise isiku surma ja juriidilise isiku likvideerimise kohta;

2) ostuõiguse taotleja ja saaja kontaktandmed ning asu- ja tegevuskoha andmed;

3) ostuõiguse taotluse esitanud isiku nimi ja kontaktandmed ning esindusõiguse alus;

4) eriotstarbelise diislikütuse ostmiseks volitatud isiku nimi ja isikukood või isikukoodi puudumise korral sünniaeg ning volituse kestus;

5) taotluses esitatud andmed;

6) taotluse saabumise kuupäev;

7) andmed ostuõiguse andmise või taotluse rahuldamata jätmise kohta, taotluse rahuldamata jätmise korral selle põhjendus;

8) andmed vedelkütuse erimärgistamise seaduses sätestatud nõuete täitmise üle teostatud järelevalve kohta;

9) andmed aktsiisisoodustuse tagasinõudmise ja tagasimaksmise kohta;

10) andmed ostuõiguse kehtivuse kohta, sealhulgas andmed ostuõiguse kehtetuks tunnistamise kohta;

11) ostuõigusega seotud muud andmed.“;

**4)** paragrahvi 8 täiendatakse lõikega 5 järgmises sõnastuses:

„(5) Eriotstarbelise diislikütuse ostuõiguse andmete esitaja on ostuõiguse taotleja või ostuõigust omav isik.“;

**5)** paragrahvi 9 punktis 2 asendatakse tekstiosa „6 ja 7“ tekstiosaga „6–71“;

**§ 2.** **Vabariigi Valitsuse 7. märtsi 2019. a määruse nr 21 „Maksukohustuslaste registri põhimäärus“ muutmine**

Vabariigi Valitsuse 7. märtsi 2019. a määruse nr 21 „Maksukohustuslaste registri põhimäärus“ lisa 2 punktid 2.1 ja 2.2 sõnastatakse järgmiselt:

„2.1. äriühingu või füüsilisest isikust ettevõtja ärinimi, riik, sidevahendid ning ostja esindaja nimi ja isikukood või isikukoodi puudumise korral sünniaeg;

2.2. registrikood;“.

**§ 3.** **Määruse jõustumine**

Määrus jõustub 15. novembril 2022. a.

Kaja Kallas

Peaminister

Urmas Kruuse

Maaeluminister

Taimar Peterkop

Riigisekretär